Id-Deċiżjoni Tal-Kummissjoni
fl-24 ta’ Ġunju 1992
li temenda l-Anness III tad-Direttiva tal-Kunsill 90/539/KEE dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fi, u l-importazzjoni minn pajjiżi terzi ta’, tjur u bajd għat-tfaqqis f’dak li jirrigwardja l-kondizzjonijiet tal-vaċċinazzjoni
(92/369/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/539/KEE tal-15 ta’ Ottubru 1990 dwar il-kondizzjonijiet tas-saħħa ta’ l-Annimali li jirregolaw il-kummerċ intra-Komunitarju fi, u l-importazzjoni minn pajjiżi terzi ta’, tjur u bajd għat-tfaqqis [1], kif l-aħħar emendata bid-Direttiva 91/496/KEE [2], u partikolarment l-Artikolu 34 tagħha,
Billi l-Anness III tad-Directive 90/539/KEE preżentament jenħtieġ, partikolarment, li t-tjur għall-kummerċ intra-Komunitarju jkunu vvaċċinati b’vaċċini li huma konformi mal-ħtiġiet tal-Farmakopoeia Ewropea;
Billi l-monografi tal-Farmakopoeia Ewropea ma humiex disponibbli għall-ħafna mill-vaċċini tat-tjur preżentament użati fl-Istati Membri;
Billi huwa mixtieq li jkun emendat l-imsemmi l-Anness biex jippermetti l-użu ta’ vaċċini li mhumiex neċessarjament soġġetti għall-monografi tal-Farmakopoeia Ewropea;
Billi l-miżuri previsti f’din id-Deċiżjoni huma bi qbil ma’ l-opinjoni tal-Kumitat Veterenarju Permanenti,
ADOTTAT DIN ID-DEĊIŻJONI:
Artikolu 1
L-Anness III għad-Direettiva 90/539/KEE huwa mibdul bl-Anness għal din id-Deċiżjoni.
Artikolu 2
Dan id-Deċiżjoni hija indirizzata lill-Istati Membri.
Magħmula fi Brussel, fl-24 ta’ Ġunju 1992.